Parc Coffa Šumarice

Crëwyd Parc Coffa Šumarice (Serbeg: Меморијални парк Шумарице) ar safle ger Kragujevac, Serbia lle dienyddwyd tua 7,000 o ddynion a bechgyn y dref honno gan luoedd yr Almaen Natsïaidd yn Iwgoslafia ar yr 21ain o Hydref, 1941, yn yr Ail Ryfel Byd. Cymerodd y ffasgwyr "bob gwryw o'r dref rhwng 16 a 60 oed a'u cynullo mewn un lle ac wedyn dewiswyd y dioddefwyr -- yn cynnwys myfyrwyr ysgol uwchradd -- o'u plith i'w llofruddio." Llofruddwyd cant o bobl am bob un milwr Almaenig a laddwyd mewn sgarmes gyda'r gwladgarwyr Serbaidd gwrth-ffasgaidd. Ceir sawl cofeb yn y parc yn cynnwys y gofeb i'r plant ysgol llofruddiedig a'u hathrawon (Cofeb "yr Ehediad a atalwyd"), y "Gofeb poen a herfeiddiad", y gofeb "Cant am Un", y gofeb "Gwrthsafiad a Rhyddid". Ceir yr Amgueddfa Hil-laddiad ar leoliad y gyflafan. Cyfeiriadau Dolenni allanol Parc Coffa Šumarice ar www.spomenicikulture.mi.sanu.ac.rs Taith rithiol Archifwyd 2021-05-17 yn y Peiriant Wayback